- De har stress! lød det - men måske er der noget om snakken.

Sådan var den lette forklaring på det overraskende problem, som fiskerne bøvler med: Nøgenbadere stresser pletterne af rødspætterne . Det viste sig selvfølgelig at være en – i hvert fald, når man tjekker Facebook-kommentarsporet – vellykket aprilsnar. De nøgne badere og størrelsen på deres bryster har intet med rødspætternes pletter at gøre. -	Det ser også træls ud på min fiskefilet. Fortsæt nøgenbadningen, skrev en bruger på TV2 Nords Facebook. På Ekstra Blaldet s oversigt over de traditionsrige aprilsnarre fra medierne var folk også glade for TV2 Nords bidrag. Her er den nemlig nummer 2 blandt læserne. Reelt problem En rundringning til fiskeauktionerne i det nordjyske tyder dog ikke på, at fiskerne på kutterne tog det for gode varer. Men faktisk dækker historien over et reelt problem. Fiskehandler ved Skagen Frisk, Jan Nielsen fortæller, at det står skidt til for den populære spisefisk: -	Generelt er det svært at finde rødspætter, så det kan da godt være, der er noget om snakken, kommer det med et grin fra den nordjyske fiskehandler. -	De er gået drastisk tilbage – men jeg tror dog ikke, vi kan give nøgenbaderne skylden, supplerer  han. Jan Nielsen og hans hustru morede sig selv vældigt over aprilsnarren, som konen tilsendte ham. Dog havde han allerede selv læst den. -	Vi kunne jo godt regne ud, hvad det handlede om, så vi kan kun sige, det er en af de mere opfindssomme, siger han og roser kreativiteten. -	Det svarer lidt til, at de brogede køer på marken ville smide skindet! Jan Nielsen er spændt på, hvad det ender med næste år, for naturen kan godt overraske: -	Jeg havde en rødspætte, der var helt orange!